Návrh

Komuniké

      Vláda Slovenskej republiky na svojom zasadnutí dňa...................... prerokovala návrh Štatútu Akreditačnej komisie a v súlade so zákonom č. 131/2002 Z. z. o vysokých školách a o zmene a doplnení niektorých zákonov tento štatút schválila. Akreditačná komisia je poradný orgán vlády SR, ktorý sleduje, posudzuje a nezávisle hodnotí kvalitu vzdelávacej, výskumnej, vývojovej, umeleckej a ďalšej tvorivej činnosti vysokých škôl a napomáha jej zvyšovaniu. Uvedený štatút je dôležitým vykonávacím predpisom, ktorý napĺňa uplatňovanie nového zákona o vysokých školách. Štatút v súlade so zákonom upravuje podrobne predovšetkým spôsob rokovania komisie a jej pracovných skupín, spôsob ich hlasovania. Upravuje aj ďalšie skutočnosti, ktoré si reálny stav vyžaduje upraviť a takéto úpravy patria k náležitostiam štatútu komisie: napr. postup zriaďovania pracovných skupín, pôsobnosť predsedu komisie. Prijatie a realizácia štatútu umožňuje kvalitnejšie zabezpečenie a priehľadnosť činnosti Akreditačnej komisie.